આજે સોમવારે ચૂંટણી અધિકારી કુ.નેહાની ઉપસ્થિતિમાં વિજલપોર પાલિકાનાં સભાખંડમાં પ્રમુખ ઉપપ્રમુખની ચૂંટણી યોજાઇ હતી. પ્રમુખપદ માટે વોર્ડ નં.2 માંથી ચૂંટાયેલા જગદીશ કરશનભાઇ મોદીનાં નામની દરખાસ્ત પ્રકાશ પાટીલે મૂકી, જેને રમીલાબેન પટેલે ટેકો આપ્યો હતો. પ્રમુખપદ માટે આ એક જ નામની દરખાસ્ત આવતાં જગદીશ મોદીને પ્રમુખપદે ચૂંટાયેલા જાહેર કરાયા હતા. ઉપપ્રમુખપદ માટે વોર્ડ નં. 4 માંથી ચૂંટાયેલ સંતોષ વિનાયક પુંડકરના નામની દરખાસ્ત મહેન્દ્ર ટંડેલે મૂકી હતી, જેને સોનાલી રસાળે ટેકો આપ્યો હતો.